สัมภาษณ์พิเศษ  อินเตอร์ ฟาร์มา บริษัทที่เกิดจาก Passion ของผู้บริหารมืออาชีพ
“ผมมีไอเดียอยู่ในหัวมากมาย แต่พอเสนอไปแล้วบริษัทแม่ ปฏิเสธที่จะทำ” ถ้าเหตุการณ์นี้ เกิดขึ้นกับตัวเราเองที่เป็นมนุษย์เงินเดือน ลูกจ้างมืออาชีพ จะทำยังไง? คำตอบที่ได้ของแต่ละคนคงแตกต่างกันออกไป  แต่สำหรับ ดร.ตฤณวรรธน์ ธนิตนิธิพันธ์ หรือ ดร. ยู ผู้ก่อตั้งและประธานเจ้าหน้าที่บริหาร บริษัท อินเตอร์ ฟาร์มา จำกัด (มหาชน) เลือกที่จะลาออก  แล้วนำไอเดียที่อยู่ในสมองมาสร้างธุรกิจเป็นของตัวเอง
23 พ.ย. 2563

อินเตอร์ฟาร์มา X ลงทุนแมน
สัมภาษณ์พิเศษ อินเตอร์ ฟาร์มา บริษัทที่เกิดจาก Passion ของผู้บริหารมืออาชีพ
“ผมมีไอเดียอยู่ในหัวมากมาย แต่พอเสนอไปแล้วบริษัทแม่ ปฏิเสธที่จะทำ”
ถ้าเหตุการณ์นี้ เกิดขึ้นกับตัวเราเองที่เป็นมนุษย์เงินเดือน ลูกจ้างมืออาชีพ จะทำยังไง?
คำตอบที่ได้ของแต่ละคนคงแตกต่างกันออกไป
แต่สำหรับ ดร.ตฤณวรรธน์ ธนิตนิธิพันธ์ หรือ ดร. ยู ผู้ก่อตั้งและประธานเจ้าหน้าที่บริหาร บริษัท อินเตอร์ ฟาร์มา จำกัด (มหาชน) เลือกที่จะลาออก
แล้วนำไอเดียที่อยู่ในสมองมาสร้างธุรกิจเป็นของตัวเอง
เวลาเพียงไม่กี่ปี เขาสามารถทำความฝันของตัวเองได้สำเร็จตามเป้าและเข้าสู่ตลาดหลักทรัพย์ ได้ ภายใน 6 ปี หลังจาก ที่ลาออกจากการเป็นผู้บริหารมืออาชีพ
พร้อมกับมีผลประกอบการที่เติบโตขึ้นในทุกๆ ปี
ด้วยธุรกิจของบริษัทที่หลายคนมองว่าเป็น อาหารเสริม (Food Supplement)
แต่เขากลับบอกว่า ไม่ใช่ แต่สิ่งที่เขานำเสนอ คือ “โภชนบำบัด” (Nutraceuticals)
พอได้ยินแบบนี้ ก็มี 2 เรื่องที่น่าสนใจ
1. โภชนบำบัด คืออะไร
2. แล้วบริษัทแห่งนี้มีวิธีทำธุรกิจอย่างไร ถึงประสบความสำเร็จ
ลงทุนแมนจะเล่าให้ฟัง
ดร.ตฤณวรรธน์ เล่าให้ฟังว่า ก่อนจะออกมาก่อตั้งบริษัท เขาคือ ผู้บริหารมืออาชีพ ในอุตสาหกรรมเวชภัณฑ์ โดยเป็นผู้บริหารระดับสูงของบริษัทยาชั้นนำระดับโลกมากมาย
อาทิเช่น AstraZeneca, Bristol Myer Squibb, Abbott รวมถึง Pfizer บริษัทสุดท้ายก่อนออกมาก่อตั้งบริษัทอินเตอร์ ฟาร์มา
ตลอดระยะเวลาที่ผ่านมาแม้ตำแหน่ง และเงินเดือนของ ดร.ตฤณวรรธน์ จะสูงขึ้นเรื่อยๆ
แต่กลับไม่ใช่สิ่งที่เขาต้องการมากที่สุด เมื่อในสมองเขามีไอเดียมากมายที่อยากทำ แต่เมื่อนำไปเสนอหลายต่อหลายครั้งกลับถูกปัดตกไป
เลยตัดสินใจออกมาตั้งบริษัทเป็นของตัวเอง
ด้วยแนวคิดที่ว่า จะนำเสนอสุขภาพที่ดี เพราะฉะนั้น ผลิตภัณฑ์สุขภาพ อะไรที่ทำให้ผู้คน รวมถึงสิ่งมีชีวิตที่เกี่ยวข้อง เช่น สัตว์ที่เลี้ยงเป็นเพื่อน เช่น น้องหมา น้องแมว และ สัตว์ที่ใช้เป็นอาหาร เช่น หมู ไก่วัว มี สุขภาพที่ดีขึ้น บริษัทก็จะทำ
โดยผลิตภัณฑ์สุขภาพดังกล่าวจะเน้นการป้องกันโรค และการรักษาโรคที่ต้นเหตุ และ ช่วยชะลอวัย โดยมักจะเป็น ตัวที่ทาง ดร.ยู อยากจะทาน แต่ไม่มีในท้องตลาดแม้กระทั่งในต่างประเทศ
เมื่อพัฒนาแล้ว นอกจากตนเองจะทานได้ ก็ต้องสามารถให้คนในครอบครัวและคนที่เรารักทานได้ โดยบริษัทเลือกที่จะเริ่มต้น จากผลิตภัณฑ์สุขภาพในกลุ่มที่เรียกว่า “โภชนบำบัด หรือ Nutraceuticals”
อธิบายง่ายๆ คือ โภชนบำบัด เป็น hybrid ระหว่าง สารอาหาร (Nutrition) กับ เวชภัณฑ์ (Pharmaceuticals) จึงเรียกว่า Nutraceuticals ซึ่งเป็น การเอาข้อดี ใน เรื่อง ความมีประสิทธิภาพในการรักษาโรคของเวชภัณฑ์ และความปลอดภัยของสารอาหาร มารวมกัน
ซึ่งสารอาหารที่จัดเป็น Nutraceuticals หรือ โภชนบำบัด จะเป็น สารอาหาร ที่มีหลักฐาน งานวิจัยรองรับว่าสามารถป้องกันและรักษาโรคต่างๆ ที่ส่งผลกระทบต่อร่างกาย และสุขภาพของเรา
ซึ่งแตกต่างจาก อาหารเสริม ที่เป็นสินค้าที่ทานแล้ว หวังผล แค่ เสริมอาหาร
โดยเขาและทีมงานที่ปรึกษารวมทั้งพันธมิตร ในต่างประเทศ กว่า 10 ประเทศ ทั่วโลก
จะเป็นผู้คิดค้นวิจัยสูตรผลิตภัณฑ์ต่างๆ โดยฐานการผลิตของบริษัทส่วนใหญ่อยู่ในต่างประเทศ โดยขึ้นอยู่กับความเชี่ยวชาญ ของ ประเทศนั้น ๆ
เรื่องนี้มันน่าสนใจตรงที่ว่า แทนที่เริ่มต้นจะขายสินค้าในร้านขายยาและร้าน Modern Trade
กลับกลายเป็นว่าเขาเลือกจะเริ่มต้นขายในโรงพยาบาลและคลินิก
โดยเริ่มต้นที่ โรงพยาบาลศิริราช, โรงพยาบาลบํารุงราษฎร์ โรงพยาบาลกรุงเทพ สมิติเวช ธนบุรี พญาไท รามคำแหง จากนั้นก็ขยายไปโรงพยาบาลอื่นๆ และศูนย์สุขภาพชะลอวัย ทุกแห่ง
เรื่องนี้หลายคนอาจไม่รู้ว่าการนำสินค้าอย่าง ยาหรือโภชนเภสัช ขายในโรงพยาบาลต้องผ่านการตรวจสอบคุณภาพจากแพทย์หลายขั้นตอน
โดยเฉพาะ ขั้นตอนทดลองใช้จริง ถ้าแพทย์ทดลองแล้ว 15 - 30 ราย คนไข้ ไม่ดี ขึ้น ก็จะไม่ผ่าน ตั้งแต่ จุดนั้น เพราะฉะนั้น การเริ่มต้น ที่ โรงพยาบาล เป็น การพิสูจน์ตนเอง ว่า ผลิตภัณฑ์ดีจริง
แม้จะใช้เวลานาน แต่ ดร.ยู เชื่อว่าสิ่งที่ได้มาก็คุ้มค่า และรู้สึกสบายใจ เพราะเป็น การพิสูจน์ ว่า ผลิตภัณฑ์มีประสิทธิภาพ และ ความปลอดภัย และ ผู้ป่วยหรือ ผู้บริโภคได้ อะไร กลับไป จาก เงินที่จ่ายออกไป
ผลลัพธ์ที่ได้ก็คือทำให้ภาพลักษณ์ของแบรนด์ ดูน่าเชื่อถือ
เพราะ เป็น สิ่งสำคัญมาก สำหรับ ธุรกิจผลิตภัณฑ์สุขภาพ
หลังจากได้รับการยอมรับจนเป็นผู้นำในตลาดโรงพยาบาลและคลินิก
จึงเริ่มที่จะขายสินค้าผ่านร้านขายยา ร้านสะดวกซื้อ และช่องทางออนไลน์
และ ส่งออกต่างประเทศ พร้อมกับขยายธุรกิจไปยังผลิตภัณฑ์เวชสำอางเพื่อความงาม จนถึงสินค้าที่เกี่ยวกับสุขภาพสัตว์
จากในปีแรกมีรายได้ 50 ล้านบาท แต่เมื่อช่องทางการขายและจำนวนสินค้าเพิ่มมากขึ้น
สัดส่วนรายได้บริษัทก็เปลี่ยนไปจากเดิมช่องทางโรงพยาบาลเกือบ 100%
แต่ ณ ปัจจุบันคือโรงพยาบาล 60% ช่องทางค้าปลีกและออนไลน์ 40%
ซึ่งก็ทำให้รายได้บริษัทเติบโตก้าวกระโดด
บริษัท อินเตอร์ ฟาร์มา จำกัด (มหาชน)
ปี 2560 รายได้ 247.95 ล้านบาท กำไร 18.91 ล้านบาท
ปี 2561 รายได้ 317.58 ล้านบาท กำไร 29.06 ล้านบาท
ปี 2562 รายได้ 371.33 ล้านบาท กำไร 47.13 ล้านบาท
ปี 2563 สำหรับงวด 9 เดือนแรก รายได้ 310.78 ล้านบาท กำไร 53.75 ล้านบาท
โดยสินค้าที่ขายดีและได้รับการตอบรับจากผู้บริโภคเป็นอย่างมากก็คือ
Probac ที่เป็นโภชนบำบัด อันดับหนึ่ง ที่ช่วยในการชะลอวัย สร้างสมดุลลำไส้ และ ระบบทางเดินอาหาร ลดอาการภูมิแพ้ ช่วยบรรเทาอาการอ่อนเพลียเรื้อรัง หรือ แม้กระทั่ง ลดสิวเรื้อรัง
PreBO โปรตีนเปปไทด์เข้มข้น ที่ร่วมกันพัฒนากับผู้เชี่ยวชาญญี่ปุ่น
ที่ช่วยให้กระตุ้น growth hormone ช่วยเพิ่มมวลกระดูก ช่วยเพิ่มส่วนสูง และ ช่วยทำให้กระดูกแข็งแรง ป้องกันกระดูกพรุน กระดูกเสื่อม และ จากการวิจัย ล่าสุด พบว่า ช่วย กระตุ้น เซลล์ผิวหนัง ให้ สร้าง คอลลาเจน มากขึ้น และ ช่วย บรรเทา อาการข้ออักเสบ
โดยสิ่งที่เราได้เห็นแฝงมากับรายได้ที่เติบโตของบริษัทแห่งนี้
ก็คือพฤติกรรมคนไทยที่หันมาลงทุนกับสุขภาพมากขึ้น
“เรามองว่าคนไทยเรียนรู้ว่าการป้องกันดีกว่าป่วยเป็นโรคแล้วค่อยมารักษา
เพราะนอกจากร่างกายจะทรมาน ยังต้องเสียค่ารักษาพยาบาลที่แพงขึ้นทุกปี
สุดท้ายบางคนหาเงินมาตลอดชีวิตกลับไม่พอจ่ายเมื่อป่วยเป็นโรคร้าย”
เมื่อ Mindset คนไทยรู้สึกเช่นนี้ ก็เลยทำให้ ดร.ตฤณวรรธน์ มั่นใจว่า ในอนาคต บริษัทแห่งนี้จะมีรายได้เติบโตมากขึ้นกว่าเดิมหลายเท่า
โดยเขามองว่าการจะไปให้ถึงจุดนั้นบริษัทก็ต้องมีผลิตภัณฑ์เพิ่มมากขึ้น
จนถึงการขยายตลาดไปยังต่างประเทศ
เพียงแต่การจะไปให้ถึงเป้าหมาย เขาก็ยอมรับว่ามันก็ไม่ใช่เรื่องง่ายเหมือนกัน
เพราะด้วยการที่สินค้าหลายๆ อย่างของบริษัท เพิ่งจะวางขายในเชิง Mass
แล้วที่ผ่านมาบริษัทก็ไม่ได้ใช้งบโฆษณา เราอาศัยการบอกปากต่อปาก
ทำให้การรับรู้สินค้าของผู้บริโภคก็ยังอาจยังน้อยอยู่มาก
มาถึงตรงนี้ เราได้เรียนรู้อะไรจากเรื่องราวของ ดร.ตฤณวรรธน์
หลายคนอาจพอใจกับการอยู่ใน Comfort Zone มีเงินเดือนสูงๆ มีเงินเก็บเยอะแยะ
ซึ่งคงไม่ใช่เรื่องผิดอะไร แต่ในมุมกลับกันหากเรากล้าที่จะลงมือทำในสิ่งที่ฝัน
ใครจะไปรู้ วันหนึ่งเราอาจมีธุรกิจที่สร้างมากับมือโลดแล่นอยู่ในตลาดหลักทรัพย์
เหมือนอย่าง ดร.ตฤณวรรธน์ ที่ทำสำเร็จมาแล้ว..
สนใจผลิตภัณฑ์ PreBO จาก อินเตอร์ ฟาร์มา
สามารถสอบถามได้ที่ร้านขายยา LAB Pharmacy ทุกสาขา, Villa Market และ Matsumoto Kiyoshi
หรือโทรสอบถามเภสัชกรผู้เชี่ยวชาญ 094-9569536
หรือ เว็บไซต์: 
Shopee: 
Line: 
 หรือ @Interpharma
Facebook: Interpharma Thailand
Inbox: 
IG: interpharmaofficial
#อยากสูงต้องPrebo #พรีโบ #Preboผลิตภัณฑ์เพิ่มความสูง #กระดูกพรุน #วิจัยประเทศญี่ปุ่น #PreboInterpharma #Interpharma